Teaterparken (Bergen)

Teaterparken er en liten park i Bergen sentrum som ligger foran Den Nationale Scene i strøket Engen i bydelen Bergenhus. Den opprinnelige parken ble anlagt på stedet på 1850-tallet. Den ble brukt som festplass inntil teateret ble bygd fra 1906 til 1909. Teaterparken og det nye teateret stod ferdig samtidig; teateret ble tegnet i jugendstil av arkitekt Einar Oscar Schou, og parken planlagt som en jugendpark. Etter bybrannen i 1916 skjedde det igjen en endring, da trikkens trasé som da skar gjennom parken, da ble flyttet utenfor.  

I 1993 fikk Den Nationale Scene status som nasjonalt teater, og parken og bygningen ble fredet.

Skulpturer i parken

 1916: «Ynglingen». Kunstner: Ingebrigt Vik.
 1917: Statue av dikteren Bjørnstjerne Bjørnson. Kunstner: Gustav Vigeland
 1918: «Mor og barn». Kunstner: Gustav Vigeland.
 1918: «Bronsealderen», i Bergen Kunstmuseum, tidligere i Teaterparken. Kunstner: Auguste Rodin.
 1957: Statue av forfatter, poet og dramatiker Nordahl Grieg. Kunstner: Roar Bjorg.
 1981: Statue av Henrik Ibsen. Kunstner: Nils Aas.
 1992: Byste av forfatter og dramatiker Hans Wiers-Jenssen. Kunstner: Per Ung.

Referanser

Parker i Bergen
Kulturminner i Bergen
Bergenhus
Byggverk fullført i 1909